รับมือกับอาการเจ็บป่วยต่างๆ ดูแลแฮมสเตอร์ที่ป่วย ดูแลแฮมสเตอร์ของคุณ
หากแฮมสเตอร์มีสารคัดหลั่งออกมาจากตาหรือจมูกของเขา จาม หรืองอตัวและหายใจโดยใช้กล้ามเนื้อหน้าท้อง เขาอาจกำลังมีปัญหาเกี่ยวการหายใจได้ ปฏิบัติตามขั้นตอนต่างๆ เหล่านี้เพื่อแก้ปัญหานี้  ควรแน่ใจว่าที่นอนของเขาสะอาดอยู่ตลอดเวลา ที่นอนที่เปื้อนปัสสาวะจะปล่อยก๊าซแอมโมเนียออกมา ซึ่งจะทำให้ระบบหายใจเกิดการระคายเคืองอย่างรุนแรงได้ ใช้ช้อนหรือทัพพีทำความสะอาดเฉพาะจุดในบริเวณที่เปียก และตรวจสอบดูให้แน่ใจว่ากรงของเขามีกลิ่นที่สะอาด หากคุณได้กลิ่นปัสสาวะหรือก๊าซแอมโมเนีย จำไว้ว่าแฮมสเตอร์จะรู้สึกแย่กว่าคุณถึงพันเท่า ทำความสะอาดเฉพาะจุดทุกวัน แต่พยายามทำโดยไม่รบกวนแฮมสเตอร์ของคุณมากเกินไปเพื่อไม่ให้เขารู้สึกกังวลมากขึ้น ตรวจสอบว่าอุณหภูมิในห้องอยู่ในระดับที่เหมาะสมและปรับอุณหภูมิหากจำเป็น หากแฮมสเตอร์มีอาการคัดจมูก ให้ใช้สำลีก้อนที่หมาดเช็ดให้สะอาดเพื่อช่วยให้ทางเดินหายใจโล่งสบาย ซึ่งจะทำให้แฮมสเตอร์หายใจได้สะดวกยิ่งขึ้น ปัญหาเกี่ยวกับฟันสามารถทำให้แฮมสเตอร์ของคุณรู้สึกไม่สบายได้ ขี้ตาใสหรือสีขาวขุ่นเป็นสัญญาณเตือนของการมีรากฟันที่ยาวเกินไป ลองตรวจสอบดูว่าแฮมสเตอร์ของคุณทานอาหารได้หรือไม่ ถ้าไม่ ลองให้สัตวแพทย์ตรวจดูว่าปัญหานี้ไม่ได้เกิดจากฟันที่ยาวเกินไป แต่หากฟันที่ยาวเกินไปเป็นสาเหตุของปัญหานี้ สัตวแพทย์ก็จะเล็มฟันให้สั้นลง หากเกิดปัญหานี้ขึ้นและฟันไม่ได้ถูกเล็มให้สั้นลง อาจทำให้แฮมสเตอร์รู้สึกหิวโหยขึ้นเรื่อยๆ เนื่องจากเขาไม่สามารถทานอาหารได้  อีกหนึ่งสัญญาณเตือนของปัญหาเกี่ยวกับฟันคือการที่บริเวณคางหรือคอเปียก โดยเกิดขึ้นเมื่อฟันที่ยื่นแหลมออกมาทิ่มแก้มหรือลิ้น ซึ่งจะทำให้เขารู้สึกเจ็บเมื่อกลืนอาหาร การป้องกันนั้นง่ายกว่าการรักษา ดังนั้น คุณควรให้ของที่เหมาะแก่การเคี้ยวกับแฮมสเตอร์ของคุณเพื่อลับฟันของเข้าให้สั้นอยู่เสมอ หลีกเลี่ยงการให้อาหารที่นิ่มในปริมาณมากเกินไป เช่น สตรอว์เบอร์รี่หรือกล้วย กับแฮมสเตอร์ของคุณ เนื่องจากอาหารเหล่านี้ไม่จำเป็นต้องเคี้ยวมาก ควรเตรียมอาหารแห้งที่เป็นก้อนกลมเล็กๆ และท่อนไม้ให้เขาแทนเพื่อให้เขาได้แทะ และเตรียมท่อหรือกล่องกระดาษให้เขาเช่นเดียวกัน สิ่งต่างๆ เหล่านี้จะช่วยให้เขามีสุขภาพฟันที่ดี ยิ่งไปกว่านั้น เขายังสนุกไปกับการฉีกกระดาษเป็นชิ้นๆ อีกด้วย หากแฮมสเตอร์ของคุณเป็นโรคหางเปียก บริเวณก้นของเขาจะแฉะ และทำให้เขาเคลื่อนไหวช้าลงและอารมณ์ไม่ดีได้ ควรรีบรักษาโดยทันทีหากเขาเป็นโรคหางเปียก เนื่องจากโรคนี้สามารถเป็นอันตรายถึงตายได้ โรคหางเปียกเกิดขึ้นจากกรงที่สกปรก ดังนั้น คุณจึงควรดูแลกรงของเขาให้สะอาดอยู่เสมอ ในการรักษาโรคนี้ ให้รับยาปฏิชีวนะที่ออกฤทธิ์ต้านเชื้อแบคทีเรียได้หลายชนิด (broad spectrum antibiotic) จากสัตวแพทย์ทันที  หากแฮมสเตอร์ของคุณท้องเสีย ให้เขาหยุดทานผลไม้และผักจนกว่าอาการจะดีขึ้น อาการท้องเสียมักเกิดขึ้นจากลำไส้อุดตัน ซึ่งวิธีป้องกันที่ดีที่สุดก็คือการเตรียมหญ้าอัลฟัลฟ่าให้เขาทานร่วมกับอาหาร อาการท้องผูกมีสาเหตุมาจากการขาดน้ำ จึงควรแน่ใจว่ามีน้ำสะอาดเตรียมพร้อมให้เขาอยู่ตลอดเวลา หากแฮมสเตอร์ของคุณเริ่มมีอาการท้องผูก ให้เขาทานแครอทเล็กน้อย หรือผลไม้หรือผักสด รวมถึงให้เขาดื่มน้ำให้มากขึ้น กระดูกหักมีความรุนแรงหลายระดับตั้งแต่ระดับที่เป็นอันตรายถึงชีวิตจนถึงระดับที่สามารถรักษาได้ หากแฮมสเตอร์ของคุณขาหักจนเห็นกระดูกโผล่ออกมา ให้รีบพาเขาไปพบสัตวแพทย์โดยทันที ถ้าหากอาการไม่แย่มาก สัตวแพทย์ก็จะทำแผลและพันแผลให้ แต่ถ้าหากอาการแย่มากๆ จนกระดูกโผล่ออกมาจากผิวหนัง เขาอาจจำเป็นต้องถูกทำการุณยฆาต  หากขาของเขามีมุมที่ผิดปกติแต่ไม่มีกระดูกโผล่ออกมา และเขาสามารถทานได้ตามปกติและดูแข็งแรงดี ลองจำกัดให้เขาอยู่ในบริเวณหนึ่งของกรงเป็นเวลา 4 สัปดาห์และเอาวงล้อออกไป เพื่อเป็นการบังคับให้เขาได้พักผ่อนและไม่ต้องใช้ขา การทำเช่นนี้จะทำให้มีโอกาสที่กระดูกจะเชื่อมติดกันได้มาก คุณอาจพาเขาไปหาสัตวแพทย์ได้เช่นกันเพื่อให้สัตวแพทย์พันขาให้เขา ซึ่งสัตวแพทย์มักจะแนะนำให้จำกัดการเคลื่อนไหวของแฮมสเตอร์ภายในกรง อย่าให้แฮมสเตอร์ของคุณทานยาแก้ปวดหากสัตวแพทย์ไม่ได้เป็นผู้สั่งจ่ายยาให้แฮมสเตอร์ เนื่องจากขนาดตัวที่เล็กของเขาอาจทำให้เขาทานยาเกินขนาดได้ง่ายขึ้น หากคุณสังเกตเห็นพฤติกรรมที่แตกต่างจากปกติ ให้คอยจับตาดูแฮมสเตอร์อย่างใกล้ชิดมากขึ้น เนื่องจากอาการเหล่านี้อาจเป็นสัญญาณเตือนว่าเขากำลังป่วยได้ คอยสังเกตดูสัญญาณเตือนดังต่อไปนี้  แฮมสเตอร์ของคุณนอนหลับนานกว่าปกติหรือไม่ อย่างไรก็ตาม จำไว้ว่าแฮมสเตอร์ที่มีอายุมากมักนอนหลับนานขึ้นเป็นธรรมดา แฮมสเตอร์ของคุณมีอาการเบื่ออาหารหรือไม่ เขาเลิกทำความสะอาดตัวหรือไม่ เขาหงุดหงิดง่ายหรือไม่ เมื่อตื่นนอน เขาขยับตัวช้าหรือเคลื่อนไหวไปมาอย่างยากลำบากหรือไม่ แฮมสเตอร์ของคุณขนร่วงหรือมีจุดที่ไม่มีขนหรือไม่ แต่จำไว้ว่านี่เป็นอาการปกติของแฮมสเตอร์ที่มีอายุมาก บริเวณคางหรือช่องคอของเขาแฉะหรือไม่ โดยอาการนี้อาจเป็นสัญญาณของปัญหาเกี่ยวกับฟัน เขาทานอาหารอย่างลำบาก เช่น ทำอาหารหล่นจากปาก หรือไม่ เขามีอาการน้ำมูกไหล น้ำตาไหล หรือหางเปียกหรือไม่ มูลของเขาดูแตกต่างจากเดิมหรือไม่ โดยมูลของแฮมสเตอร์นั้นควรมีรูปร่างเป็นท่อนกลม หากมูลแฉะ แสดงว่าเขาทานผลไม้หรือผักสดมากเกินไป แต่หากมูลแข็งและแห้ง แสดงว่าทานในปริมาณไม่เพียงพอ มีหลายสถานการณ์ที่อาจทำให้แฮมสเตอร์ของคุณรู้สึกไม่สบายได้ และคุณสามารถใช้วิธีง่ายๆ ในการช่วยดูแลให้แฮมสเตอร์ของคุณให้กลับมามีสุขภาพดีเหมือนเดิม คุณควรแน่ใจว่าเขารู้สึกอบอุ่นพอ เนื่องจากแฮมสเตอร์ที่ป่วยมักสูญเสียความร้อนในร่างกายและตัวเย็น คุณสามารถนำกระเป๋าน้ำร้อนมาวางรองไว้ใต้กรงเพื่อให้เขาได้รับความอบอุ่นจากใต้พื้นกรง หรือลองพันกระเป๋าน้ำร้อนขนาดเล็กด้วยผ้าขนหนูและให้แฮมสเตอร์นอนบนนั้น โดยควรทำวิธีนี้ในกรงที่ปิดมิดชิดเพื่อป้องกันไม่ให้เขาวิ่งหนีไปได้ หากเขาไม่ทานอาหารหรือไม่ดื่มน้ำ หรือมีอาการหางเปียก ร่างกายของเขาจะสูญเสียน้ำอย่างรวดเร็ว คุณสามารถตรวจสอบดูว่าเขาขาดน้ำหรือไม่โดยการหยิกที่หลังคอของเขาเบาๆ แล้วจึงปล่อย หากหลังคอสูงขึ้นมาเป็นปลายแหลม แสดงว่าร่างกายของเขากำลังขาดน้ำ คุณสามารถให้เขาดื่มน้ำเปล่าทั่วไป หรือหาซื้อผงน้ำตาลเกลือแร่สำหรับผู้ที่มีอาการท้องเสีย เช่น Pedialyte หรือ Dioralyte ควรทำตามคำแนะนำที่ระบุไว้ในวิธีใช้ หากแฮมสเตอร์ของคุณไม่ยอมดื่มน้ำเอง ให้ใช้กระบอกฉีดยาขนาด 1 มล.แทน กดให้หยดของเหลวค้างอยู่ที่ปลายของกระบอกฉีดยา และนำไปจ่อที่ริมฝีปากของแฮมสเตอร์เพื่อให้เขาเลีย แต่หากเขาไม่เลียของเหลวนั้น ให้ทำให้ขนรอบๆ ปากของเขาเปียกแทน เพื่อให้เขาทำความสะอาดตัวและได้ดื่มของเหลวนั้นเข้าไป ควรระมัดระวังเป็นอย่างมากในการใช้กระบอกฉีดยาป้อนของเหลวเข้าปากของเขา เนื่องจากขนาดตัวที่เล็กของเขาอาจทำให้น้ำไหลล้นเข้าปากของเขาได้ และอาจทำให้เขาสำลักน้ำจนน้ำลงปอด ซึ่งเป็นสาเหตุทำให้เกิดโรคปอดบวมได้ การเฝ้าดูเขาจะช่วยให้คุณรู้ว่าพฤติกรรมปกติของแฮมสเตอร์ของคุณเป็นอย่างไร คอยดูเขาอย่างน้อยวันละ 2 ครั้งและสังเกตดูปริมาณอาหารที่เขาทาน ปริมาณน้ำที่ดื่ม ความกระฉับกระเฉงที่มี และเวลาที่เขาชอบเล่นมากที่สุดในแต่ละวัน โดยการเข้าใจสิ่งเหล่านี้จะช่วยให้คุณสังเกตเห็นสิ่งผิดปกติได้ เช่น อาหารของเขาร่วงลงมาจากปาก หรือเขาดื่มน้ำมากกว่าปกติ การเข้าใจรายละเอียดเล็กน้อยเหล่านี้จะช่วยให้คุณสังเกตเห็นอาการป่วยของแฮมสเตอร์ได้เร็วยิ่งขึ้น เนื่องจากอาการป่วยนี้จะสามารถสังเกตเห็นได้ในกิจวัตรประจำวันของเขา ความตึงเครียดสามารถส่งผลกระทบต่อระบบภูมิคุ้มกัน ซึ่งจะทำให้แฮมสเตอร์ของคุณสามารถต่อสู้กับการติดเชื้อได้น้อยลง และทำให้อาการดีขึ้นช้าลง ความเครียดสำหรับแฮมสเตอร์ ได้แก่ ความรู้สึกกลัวหรือไม่ปลอดภัย ดังนั้น ควรแน่ใจว่าแมวหรือสุนัขที่เลี้ยงไว้จะไม่สามารถจ้องมองเขาติดต่อกันนานหลายชั่วโมง ลองใช้ผ้าขนหนูคลุมกรงสักครึ่งหนึ่ง เพื่อให้แฮมสเตอร์รู้สึกเป็นส่วนตัว และสามารถถอยไปยังบริเวณที่ปลอดภัยได้เมื่อเขาต้องการ หลีกเลี่ยงการส่งเสียงดังที่สามารถทำให้แฮมสเตอร์รู้สึกกลัวได้เช่นเดียวกัน และหลีกเลี่ยงสิ่งที่ก่อให้เกิดมลพิษในอากาศทุกชนิด เช่น ควันบุหรี่หรือสเปรย์ปรับอากาศ เนื่องจากสามารถก่อให้เกิดอันตรายต่อระบบทางเดินหายใจของเขาได้ อุณหภูมิห้องที่เหมาะสมสำหรับแฮมสเตอร์อยู่ระหว่าง 20-22 องศา หากอากาศร้อนมาก แฮมสเตอร์อาจเกิดความเครียดจากความร้อนได้ ดังนั้น ควรแน่ใจว่ามีพัดลมคอยเป่าอยู่ใกล้ๆ กรง เพื่อให้อากาศถ่ายเทและทำให้เขารู้สึกเย็นสบาย ส่วนอุณหภูมิที่ต่ำกว่า 10 องศา โดยเฉพาะอย่างยิ่งหากอุณหภูมิต่ำเกิน 24 ชั่วโมง จะกระตุ้นให้แฮมสเตอร์อยู่ในสภาพนิ่ง ซึ่งจะทำให้เขาหลับไปและไม่สามารถตื่นขึ้นมาได้เมื่อคุณปลุก จึงอาจดูเหมือนว่าเขาตายแล้ว หากแฮมสเตอร์ของคุณอยู่ในสภาพนิ่ง ให้นำแฮมสเตอร์ไปไว้ในบริเวณที่ปิดมิดชิด เช่น กรงที่หิ้วได้ แล้ววางไว้ในตู้ตากผ้าอบแห้ง (airing cupboard) ประมาณ 2-3 วัน วิธีนี้จะช่วยปลุกให้แฮมสเตอร์ที่อยู่ในสภาพนิ่งตื่นขึ้นมาได้
แก้ปัญหาเกี่ยวกับการหายใจ. แก้ปัญหาเกี่ยวกับฟัน. รักษาโรคที่เกี่ยวกับการย่อยอาหาร. รักษากระดูกที่หัก. สังเกตดูสัญญาณเตือนว่าแฮมสเตอร์กำลังป่วย. ทำให้เขาอบอุ่น. ตรวจสอบดูว่าขาดน้ำหรือไม่. หยดของเหลวให้เขาดื่ม. คอยเฝ้าดูเขาอย่างใกล้ชิดตลอดเวลา. ทำให้แฮมสเตอร์ของคุณรู้สึกเครียดน้อยที่สุด. ควบคุมอุณหภูมิ.
https://www.wikihow.com/Treat-Your-Sick-Hamster https://www.wikihow.com/Treat-Your-Sick-Hamster https://www.wikihow.com/Treat-Your-Sick-Hamster
Dealing with Specific Conditions Nursing a Sick Hamster Taking Care of Your Hamster